kardosdrur/scandi-wiki huggingface dataset:
Kärcher

Alfred Kärcher SE & Co. KG eller Kärcher er en tysk producent af rengøringsapparater - og systemer med hovedkvarter i Winnenden, Baden-Württemberg.
Virksomheden blev etableret af Alfred Kärcher (1901-1959) i 1935 i Stuttgart-Bad Cannstatt. Alfred Kärcher udviklede elektriske vandvarmere og smelteovne og senere luftblæsere. I 1950 begyndte de at producere rengøringsteknik som højtryksrensere. Senere også hedvandsrensere.

Referencer 

Fremstillingsvirksomheder fra Tyskland
Etableret i 1945
Andrea Øst Birkkjær

Andrea Alma Øst Birkkjær (født 6. marts 1992) er en  dansk  skuespiller. 

Andrea Alma Øst Birkkjær er datter af skuespillerne Tammi Øst og Michael Birkkjær. 

Hun blev uddannet som skuespiller fra Skuespillerskolen i Odense i 2020.

Filmografi

Film

TV-serier

Eksterne henvisninger 

Skuespillere fra Danmark
Victor Lind

Victor Stange Lind (født 12. juli 2003) er en dansk professionel fodboldspiller, som spiller for IFK Norrköping, udlånt fra FC Midtjylland.

Klubkarriere 
Lind er født i Løgumkloster og var en del af SønderjyskE's akademi, inden han i 2018 skiftede til FC Midtjylland.

Han fik sin professionelle debut for Midtjylland den 28. juli 2021, hvor han kom ind som erstatning i en Champions League-kvalifikationskamp 2-1 hjemmesejr mod det skotske hold Celtic, der så dem nå næste runde. Den 29. januar 2023 sluttede Lind sig til den svenske klub IFK Norrköping på en år lang låneaftale.

Eksterne henvisninger
Pablo Ortiz

Pablo Antonio Ortíz Cabezas (født 8. juni 2000) er en colombiansk professionel fodboldspiller, der spiller som midterforsvarer for Liga Portugal 2 klubben Mafra, udlånt fra Superliga-klub FC Midtjylland.

Karriere 
Den 4. februar 2022 blev Ortíz udlejet til Dansk Superliga klub FC Midtjylland i 18 måneder fra América de Cali med en købsoption. Midtjylland besluttede dog allerede den 13. juli 2022 at udløse købsoptionen og købe ham fri fra hans kontrakt med América de Cali, hvor Ortíz underskriver en aftale med den danske klub indtil juni 2027. På transferdeadlinedagen, 31. januar 2023, kom Ortíz til Liga Portugal 2 klubben Mafra på en låneaftale for resten af sæsonen.

Eksterne henvisninger 

Fodboldspillere fra Colombia
Victor Bak

Victor Bak Jensen (født 3. oktober 2003) er en dansk professionel fodboldspiller, der spiller som forsvarsspiller for Superliga klubben FC Midtjylland.

Karriere

FC Midtjylland
Victor Bak Jensen begyndte sin karriere i IF Nordthy, men skiftede til FC Midtjylland som U12-spiller, hvor han blev en del af FCM Elite Fodboldskolen. Bak arbejdede sig op gennem ungdomsrækkerne og begyndte at træne med klubbens førsteholdstrup i sæsonen 2021-22. I slutningen af december 2021 underskrev Bak Jensen en ny femårig aftale med FC Midtjylland. Den 22. maj 2022 blev Bak Jensen indkaldt til sin første professionelle kamp mod Randers FC. Han fik sin debut i samme kamp, hvor han spillede hele anden halvleg.

For at få lidt mere erfaring bekræftede klubben den 30. august 2022, at Bak Jensen var kommet til 1. divisions-side Hobro IK på en etårig låneaftale. Bak Jensen fik sin debut for Hobro i et 6-0 nederlag mod Hvidovre IF den 1. september 2022.

Referencer

Eksterne henvisninger
Valdemar Byskov

Valdemar Byskov Andreasen (født 25. januar 2005) er en dansk professionel fodboldspiller, der spiller som midtbanespiller for den danske klub FC Midtjylland.

Professionel karriere 
Byskov var et ungdomstalent fra Herning Fremad og Ikast FC, før han som 13-årig kom til FC Midtjylland. Den 24. februar 2020 underskrev han sin første professionelle kontrakt med Midtjylland. Han fik sin professionelle og seniordebut med Midtjylland som sen indskifter i en imponerende 5–1 Europa League sejr over storklubben Lazio den 15. september 2022.

Referencer

Eksterne henvisninger
Lamin

Lamin Nørlem Samba (født i maj 1995), bedre kendt under kunstnernavnet Lamin, er en dobbelt platinsælgende dansk-gambiansk rapper.

Baggrund 
Lamin har gambianske rødder gennem sin far, hans mor er dansk. Lamin voksede op i Brønshøj i København

Karriere 
Lamin begyndte at skrive tekster sammen med sine venner, og det var også sammen med dem at han begyndte at tage i studie. Det indgår i flere af hans sange såvel som interview, at hans tætte venner er af stor betydning for ham - og at de spiller en stor rolle i hans rejse mod succes. Hans tætte vennegruppe, som han selv kalder "Holdet" består primært af barndomsvenner. 

Lamins første udgivelser var singlerne "Tiger" og "Trabajo" begge fra 2019. 

I 2020 udgav Lamin sangen "Milano Step" sammen med Artigeardit, dette var starten på et succesfuldt partnerskab mellem de to artister.

Senere i 2020 udgav Lamin EP'en "TOUR" som blev gæstet af Artigeardit, KESI og ICEKIID. 

I 2021 udgav Lamin debutalbummet "Hva Ved De Om Lams" som bød på features af blandt andet Sivas og Benny Jamz. 

2021 var også året hvor Lamin og Artigeardit sammen udgav EP'en "Ny Agenda. Nummeret "Hvor Fuck Er Min Drink?" som findes på singlen, er stadig den dag i dag (d. 26-06-2023) en af Lamins mest hørte. 

2022 var et stort år for Lamin. Det startede ud med udgivelsen af "Vågen", en single udgivet i samarbejde med Artigeardit. En måneds tid senere spillede han sin første koncert på Roskilde Festival.  

I september 2022 udgav Lamin sit største værk til dato, nemlig albummet "Kronisk Skeptisk" Et album der for alvor etablerede Lamin som en af mest påskønnede danske rappere lige nu. Albummet blev gæstet af KESI, Benny Jamz, ICEKIID, JEFF3 og Giift.

Lige før nytår 2022 udgav Lamin sammen med Johnson en genindspilning af førnævntes 2006-udgivelse "Kig Forbi". 

I starten af 2023 besøgte Lamin 10 forskellige danske spillesteder under hans "RIDE THE WAVE 2023 TOUR" 

I 2023 kollaborerer Lamin med kunstnere som Blæst, Carmon og Artigeardit

Lamin har gennem sin musik skabt en bevægelse døbt "The Wave", som mange af hans fans tager del i. 

"Ride The Wave" lægger også navn til Lamins tøjmærke som han stiftede i 2022.

Diskografi

Studiealbum

EP'er

Singler

Referencer

Eksterne henvisninger 
 

Rappere fra Danmark
Do sing

Do sing er en Hongkong film fra 1990 af Corey Yuen og Jeffrey Lau.

Medvirkende 
 Stephen Chow som Sing
 Ng Man-tat som Blackie Tat
 Sharla Cheung som Yee-mung "Lady Dream"
 Sandra Ng som Ping
 Paul Chun som Mr. Hung
 Corey Yuen
 Jeffrey Lau som Chung Chan
 Wan Yeung-ming som Billy
 Sheila Chan som Ying

Referencer

Eksterne henvisninger 

 

Film fra 1990
Komediefilm
Film fra Hongkong
All My Relations

All My Relations er en amerikansk animationsfilm fra 1990 af Joanna Priestley.

Referencer

Eksterne henvisninger 

 

Amerikanske film fra 1990
Animationsfilm fra USA
All the Vermeers in New York

All the Vermeers in New York er en amerikansk film fra 1990 af Jon Jost.

Referencer

Eksterne henvisninger 

 

Amerikanske film fra 1990
Dramafilm fra USA
Romantiske komediefilm fra USA
Alludugaru

Alludugaru er en indisk film fra 1990 af K. Raghavendra Rao.

Medvirkende 
 Mohan Babu som Vishnu
 Shobana som Kalyani
 Ramya Krishna som Revathi
 Jaggayya som Ramachandra Prasad
 Chandramohan som Anand
 Kaikala Satyanarayana som Jailer
 Gollapudi Maruthi Rao

Referencer

Eksterne henvisninger 

 

Indiske film fra 1990
Oliver Olsen

Oliver Olsen (født 13. august 2000) er en dansk fodboldspiller, der spiller som forsvarer for FC Fredericia, men udlejet fra Superliga-klub FC Midtjylland.

Klubkarriere

Esbjerg fB 
I 2004, som 4-årig, begyndte Olsen at spille fodbold med sine venner i en lokal klub kaldet Starup IF. Han gik faktisk også til både håndbold og svømning , udover også at gå til fodbold. Han kom senere til Esbjerg fB og i 2015 underskrev han sin første kontrakt med klubben.

Den 2. oktober 2017 sad Olsen på bænken for første gang for Esbjergs førstehold i en kamp mod Vendsyssel FF i 1. division.

FC Midtjylland 
Et halvt år før Olsens' kontrakt med Esbjerg fB udløb, den 1. februar 2018, solgte Esbjerg Olsen til FC Midtjylland, hvor han begyndte på deres U-19-trup.

Olsen spillede resten af sæsonen 2017/18 med U-19-truppen. Fra sæsonen 2018/19 blev han rykket op i førsteholdstruppen. I november 2018 sad Olsen på bænken for førsteholdet mod sin tidligere klub Esbjerg fB. En måned senere, den 16. december 2018, fik han sin professionelle debut for klubben. Olsen startede på bænken, men erstattede Rilwan Hassan med et minut tilbage af kampen.

Den 29. juli 2021 blev Olsen udlejet til 1. Divisions-klub FC Fredericia for sæsonen 2021-22 for at få lidt spilletid. Efter sæsonen 2021-22 var færdig, blev låneopholdet forlænget helt indtil slutningen af sæsonen 2022-23.

Referencer

Eksterne henvisninger
King's Museum

King's Museum er et lille universitetsmuseum, der drives af University of Aberdeen, og det er indrettet Old Town House i Old Aberdeen, Skotland.

Museet blev oprettet i 2011, hvor det overtog en del af det nu lukkede Marischal Museums samling. En stor del af museets samling stammer fra King's College på universitetet, som blev etableret i 1727. Der blev åbnet et dedikeret museum i No. 17 High Street i april 2011, men samlingen blev flyttet til Old Town House i High Street i 2013. Samlingen bliver brugt til undervisning og forskning for både forskere på universitetet og besøgende forskere. University of Aberdeens samlinger er nogle af de største og vigtigste i Skotland og har fået status som Recognised Collection of National Significance af Museums Galleries Scotland.

Referencer

Eksterne henvisninger 

Aberdeen
Museer i Skotland
Museer etableret i 2011
Aunde

AUNDE Group SE er en tysk underleverandør til bilindustrien med hovedkvarter i Mönchengladbach.  Til virksomheden hører mærket AUNDE og datterselskaberne Isringhausen og Fehrer. Aunde Group SE har 117 fabrikker i 29 lande, de udvikler og producerer tråd, tekstiler, fjedre, polstring og andet til bilindustrien.

Virksomheden Aunde Achter & Ebels GmbH blev grundlagt i 1899 med 12 væve i Mönchengladbach. Siden 1920 har de de udviklet og produceret polstring til bilindustrien. I 1986 overtog de sædeproducenten Esteban og i 1991 sæde- og fjederproducenten Isringhausen. I 2014 opkøbte de Fehrer.

Referencer 

Fremstillingsvirksomheder fra Tyskland
Etableret i 1899
Universitetsmuseum

Et universitetsmuseum er en museumssamling, der drives af et universitet, der typisk er grundlagt til at understøtte undervisning og forskning på højere uddannelsesinstitutioner. Ashmolean Museum på University of Oxford i England er et tidligt eksempel, som blev grundlagt i 1683, der oprindeligt var indrettet i en bygning, der nu rummer Museum of the History of Science. Et mere moderne eksempel er Holburne Museum of Art i Bath, der oprindeligt blev opført i et hotel i 1796, og det er nu er det officielle museum på University of Bath.

Referencer 

Museumstyper
Universiteter
Frederik Heiselberg

Frederik Heiselberg (født 11 februar 2003) er en professionel fodboldspiller der spiller som angriber for fodboldklubben FC Midtjylland. Hans far er den tidligere Sunderland-spiller Kim Heiselberg.

Klubkarriere

FC Midtjylland 
Heiselberg spillede som helt ung i klubberne Strellev/Lyne GU og Tarm IF. Senere tog han til FC Midtjylland. Efter en fantastisk 2020-21-sæson på FC Midtjyllands U-19-hold, underskrev han en femårig kontrakt med klubben i 2021 og frem til 2026. I hele 2021-22 sæsonen fik Heiselberg ikke en eneste kamp for førsteholdet og derfor i sommeren 2022 blev han lejet ud til 1. divisions klubben FC Fredericia som skulle vare helt til sommeren 2023.

Lån til Fredericia 
Den 16. juli 2022 blev Heiselberg lejet ud fra FC Midtjylland til FC Fredericia i 1. division indtil sommeren 2023 for at få mere erfaring. Den 23. juli 2022 fik Heiselberg senior-debut for Fredericia, da han blev indskiftet for Patrick Egelund i det 55. minut mod Nykøbing FC. Den 29. juli 2022 startede han inde for første gang mod klubben Næstved BK i et 1-0 nederlag. Den 11. september 2022 scorede han sit første mål for klubben som indskifter mod Hobro IK i en 3-1 sejr. Heiselberg og Fredericia skulle den 2. oktober 2022 spille pokalkamp imod klubben Broager UI fra de lavere danske amatør-rækker. Heiselberg scorede hattrick i kampen. Han scorede først i det 21. minut, så det 30. minut, og også i det 57. minut. Kampen endte 8-0 og Fredericia gik videre i turneringen.

Returnerer til FC Midtjylland 
Den 4. januar 2023 forlængede FC Midtjylland Heiselbergs kontrakt og valgte at slutte låneopholdet i FC Fredericia. Heiselberg fik debut for FC Midtjylland i en imponerende 1-1 kamp mod Sporting CP, hvor han startede inde, men blev udskiftet i det 59. minut i stedet for Oliver Sørensen. Heiselberg scorede sit første mål for FCM den 31. marts 2023 imod OB i en 3-1 sejr.

Referencer

Eksterne henvisninger 

Fodboldspillere fra Danmark
Valdemar Birksø

Valdemar Birksø Thorsen (født 17. marts 2001) er en professionel fodboldspiller, der spiller som målmand for fodboldklubben FC Fredericia.

Karriere

Ungdom
Da Birksø var helt ung spillede han i klubben Brande IF. I 2013 deltog Birksø i en FCM Fodboldskole. Dengang var den daværende Brande IF-spiller kun 12 år gammel, og havde først lige fundet ud af, at han skulle være keeper. Tidligere havde han nemlig spillet som forsvarsspiller. Ved fodboldskolen, som afholdes for FC Midtjyllands samarbejdsklubber, som Brande IF tidligere var, imponeret unge Birksø så meget, at han blev udtaget til Hedens talenthold og den efterfølgende elitefodboldskole. Siden har han spillet turneringer for nogle af FC Midtjyllands ungdomshold – eksempelvis dengang, hvor FC Midtjylland U/15, blandt andet takket være Birksø, vandt Brøndby Cup. Som lidt af en straffesparksekspert snuppede han i alt seks ud af 11 straffespark i semifinalen og finalen af turneringen og sikrede dermed et trofæ til det midtjyske ungdomshold.

FC Midtjylland
Birksø blev hurtigt starter på FC Midtjyllands ungdomshold. Birksø fik ikke chancen på førsteholdet, og den 21. juni 2022 forlængede han sin kontrakt med FCM til 2027, og blev lejet ud til FC Fredericia i 1. division, Danmarks næstbedste række.

FC Fredericia
Birksø fik sin senior-debut den 23. juli 2022 for FC Fredericia mod Nykøbing FC i 1. division hvor han startede inde. Birksø startede inde i alle Fredericias ligakampe i 2022-23 sæsonen. Birksø ville rigtig gerne fortsætte endnu en sæson i Fredericia og det gik FCM med til. Den 15. juni 2023 meldte FCM ud, at Birksø ville fortsætte i Fredericia i endnu en sæson på lån.

Referencer
Estoril

Estoril er en by i det vestlige Portugal. Byen ligger ved Atlanterhavets kyst og er en kendt badeby og feriedestination med strande, luksushoteller og kasino.

Estoril ligger på Costa do Estoril  25 kilometer vest for Portugals hovedstad Lissabon. Byen har et indbyggertal på  indbyggere. Den var tidligere en selvstændig kommune men indgår nu i Cascais Kommune, der ligger i distriktet Lissabon. Estoril betjenes af Comboios de Portugal (Portugals statsbaner), og er beliggende på strækningen mellem Lissabon og Cascais.

Referencer

Eksterne henvisninger 

Byer i Portugal
Sigurd le Dous

Sigurd Holmen le Dous (født 27. september 1983) er en dansk skuespiller.

Han studerede fra 2005-2009 på Statens Scenekunstskole. Sigurd begyndte sin karriere allerede i 2007 med udspring i teatret. Tre år senere fik han sin filmdebut i 2010 i en kortfilm. Hans mest fremtrædende værk er bedst kendt i tv og optræder i serier som Forbrydelsen (2007) , Tidsrejsen (2014) og Badehotellet (2013).

Filmografi

Film

Tv-serier

Eksterne henvisninger 
 

Skuespillere fra Danmark
Hall of Fame (EHF)

Europæisk håndbolds Hall of Fame (EHF) er en liste af nogle af europæisk håndbolds bedste håndboldspillere gennem tiderne. Listen blev indført i forbindelse med 30-års jubilæet for European Handball Federation, ved den årlige prisuddeling EHF Excellence Awards d. 26. juni 2023 i Wien, Østrig. Den sammenfatter både kvindelige og mandlige håndboldspillere, der har stoppet karrieren og derfra har opnået legendestatus på klub- og landsholdsniveau. Spillerne hædres for deres fremragende præstationer på og uden for banen og deres samlede bidrag til europæisk håndbold i de sidste 30 år.

I første omgang inkluderer listen 60 håndboldspillere, hvorefter den udvides over tid. I den første udgave af listen er fem danskere optaget: Lasse Svan, Nikolaj Jacobsen, Christina Roslyng, Mette Vestergaard og Camilla Andersen.

Medlemmer

Mænd

Referencer

Eksterne henvisninger 
 ehf-excellence-awards_hall-of-fame.pdf

Etableret i 2023
Håndboldpriser
Lister relateret til sport
Jungiansk terapi

Jungiansk terapi eller jungiansk psykoterapi, også kendt som jungiansk analyse, er en psykoterapeutisk tilgang, der er baseret på teorier og koncepter udviklet af den schweiziske psykiater Carl Gustav Jung. Tilgangen er opkaldt efter Jung, fordi han var grundlæggeren og den første fortaler for denne tilgang.

Hovedtræk 
Jungiansk terapi er dybdeterapi, der fokuserer på at udforske de ubevidste aspekter af den menneskelige psyke, og den har et spirituelt formål om at hjælpe individer med at udvikle en dybere forståelse af sig selv og deres indre verden. Den fremhæver udforskningen af ​​drømme, symboler, myter og arketyper som vigtige metoder til at fremme psykologisk og spirituel vækst. I jungiansk terapi er klienten således ikke en passiv modtager af “redskaber” eller “værktøjer” til problemløsning, men samarbejder med terapeuten om at skabe øget bevidsthed ved at udforske det ubevidste. Ifølge empirisk forskning kræver effektiv jungiansk terapi i gennemsnit 90 terapisamtaler.

I Danmark 
Psykologi

I Danmark undervises der i jungiansk terapi ved Jung Instituttet i København, som blev grundlagt i 1980. En kendt dansker på området er Jytte Back Grønkjær, der blandt andet har skrevet bogen Drømme og individuation.

Kritik 
En af de mest almindelige kritikpunkter er, at der mangler tilstrækkelig empirisk støtte for effektiviteten af jungiansk terapi. Da terapiformen er baseret på komplekse teoretiske begreber og symbolske tolkninger, kan det være svært at kvantificere og måle resultater. Jungs teorier er komplekse og omfattende, og nogle kritikere mener, at de kan være vanskelige at anvende i terapipraksis. Terapeuter kan finde det udfordrende at navigere i de mange begreber og symboler, der er en del af Jungs tilgang.

Litteratur 
 Edwards, M. (2001). Jungian analytic art therapy. In J. A. Rubin (Ed.), Approaches to art therapy: Theory and technique (pp. 81–94). Brunner-Routledge.
 Aksel Haaning (2016): “Jung”. Akademisk Forlag
 Jytte B. Grønkjær: Drømme og individuation, Hovedland 1999
 C.G.Jung: Den analytiske psykologis grundlag og praksis. Udgivet af oLars Bo Bojesen. Gyldendal 1993.
 Sedgwick, David (2003): Introduction to Jungian Psychotherapy. Routledge

Referencer
Herman Niels Petersen

Herman Niels Petersen, senior, (født 12. december 1815, Sorø – juni 1889, København) var en dansk snedker og pianofortefabrikant, hvis virksomhed Herman N. Petersen & Søn havde sit virke med forretninger i både København og provinsen i perioden 1849 – 1930.

Han kom som 14-årig i snedkerlære i København. Som svend arbejdede han på Andreas Marshalls pianofortefabrik. I en syvårig periode fra 1835 er han ansat på de førende pianofabrikker i Sverige, Tyskland, Frankrig og England. Ved hjemkomsten i 1842 bliver han ansat som værkfører på J. N. Gades Pianofortefabrik.

I 1849 etablerer han sin egen pianofabrik og høster over årene stor anerkendelse. Han bygger for det meste taffelformede klaverer og beskæftiger op til 100 mand, der årligt producerer omtrent 600 instrumenter. 

Han får hovedsæde i den Castenskioldske Gård, Bredgade nr. 23 og udvider hurtigt med lokaler i Bredgade nr. 20. I 1869 opnår han et patent på en forandring ved opretstående pianoforters resonansbund. 

I 1888 optages sønnen Herman N. Petersen, junior, i firmaet og denne overtager året efter, ved faderens død i begyndelsen af juli 1889, virksomhedens ledelse. I 1921 afstår pianofabrikant Søren Jensen sin virksomhed til Herman N. Petersen & Søn, der dog selv må se sig lukket efter børskrakket på Wallstreet i 1929. 

Herman Niels Petersen, senior er begravet på Assistens Kirkegård i København.

Snedkere fra Danmark

Musikinstrumentmagere
Mission: Impossible – Dead Reckoning Part One

Mission: Impossible – Dead Reckoning Part One er en amerikansk film fra 2023 af Christopher McQuarrie.

Medvirkende 
 Tom Cruise som Ethan Hunt
 Esai Morales som Gabriel
 Ving Rhames som Luther Stickell
 Simon Pegg som Benji Dunn
 Rebecca Ferguson som Ilsa Faust
 Vanessa Kirby som Alanna Mitsopolis
 Henry Czerny som Eugene Kittridge

Referencer

Eksterne henvisninger 

 

Amerikanske film fra 2023
Kraven the Hunter

Kraven the Hunter er en amerikansk film fra 2023 af J. C. Chandor.

Medvirkende 
 Aaron Taylor-Johnson som Kraven
 Ariana DeBose som Calypso
 Russell Crowe som Nikolai Kravinoff
 Fred Hechinger som Chameleon
 Alessandro Nivola som Rhino

Referencer

Eksterne henvisninger 

 

Amerikanske film fra 2023
Napoleon (film fra 2023)

Napoleon er en amerikansk film fra 2023 af Ridley Scott.

Medvirkende 
 Joaquin Phoenix som Napoleon Bonaparte
 Vanessa Kirby som Empress Joséphine
 Tahar Rahim som Paul Barras
 Ben Miles som Caulaincourt
 Ludivine Sagnier som Theresa Cabarrus, Madame Tallien
 Matthew Needham som Lucien Bonaparte
 Youssef Kerkour som Marshal Davout

Referencer

Eksterne henvisninger 

 

Amerikanske film fra 2023
Dramafilm fra USA
Dramafilm fra Storbritannien
Gladiator 2

Gladiator 2 er en amerikansk film fra 2024 af Ridley Scott.

Medvirkende 
 Paul Mescal som Lucius
 Denzel Washington
 Connie Nielsen som Lucilla
 Derek Jacobi som Senator Gracchus
 Djimon Hounsou som Juba
 Joseph Quinn som Caracalla
 Fred Hechinger som Geta

Referencer

Eksterne henvisninger 

 

Amerikanske film fra 2024
Dramafilm fra USA
McLellan Galleries

McLellan Galleries er et stort udstillingssted i Glasgow, Skotland, der ligger bagved en række butikker og kontorer på Sauchiehall Street.

Det er en del af byens udvidelse på Blythswood Hill der blev styret af William Harley, og galleriet blev opført 1855-6 efter tegning af arkitekten James Smith på Blythswood Square for en pris på £40.000. Gallerierne er opkaldt efter deres grundlægger Archibald McLellan (1795–1854), der var vognbygger og mæcen for kunst.

Referencer

Eksterne henvisninger 

Glasgow
Museer i Skotland
Museer etableret i 1856
Newhaven Heritage Museum

Newhaven Heritage Museum var et museum, der lå i landsbyen Newhaven i City of Edinburgh, Skotland.

Museet åbnede i 1993, hvor det blev etableret i et tidligere fiskemarked tæt ved havnen. Museet beskæftigede sig med landsbyen historie, fra den blev grundlagt i begyndelsen af 1500-tallet som skibsværft til flåden. Det lukkede i september 2006 pga. arbejde på bygningen, og der er ikke nogen planer om at genåbne det.

Referencer

Eksterne henvisninger 

Museer i Edinburgh
Museer etableret i 1993
Ophørt i 2006
Stewartry Museum

Stewartry Museum er et lokalmuseum i Kirkcudbright, Scotland, der dækker denne del af Galloways historie.

Museet blev grundlagt i 1879, og hvor det blev indrettet på øverste etage af Kirkcudbright Town Hall. Museet flyttede til den nuværende bygning designet af arkitekten Robert Wallace i 1893 for at skaffe nok plads til museets samling. Det blev drevet af Stewartry Museum Association indtil 1990 hvor det blev overdraget til Stewartry District Council. Efter Scottish councils blev omorganiseret i 1996 overgik museumsdriften til Dumfries and Galloway Council.

Referencer

Eksterne henvisninger 

Museer i Skotland
Museer etableret i 1879
Inverness Castle

Inverness Castle () er et slot, der ligger på en klippe med udsigt til Ness i Inverness, Skotland. Der har ligget en fæstning på stedet siden 1057,  men den nuværende bygning stammer fra 1836, og det er en listed building i kategori A.

Referencer

Eksterne henvisninger 

Inverness
Slotte i Skotland